Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
24 เม.ย. 2558

แรงซื้อหุ้นใหญ่ นำโดย PTT หนุนตลาดกลับมายืนอยู่ในกรอบแคบ 1,550-1,560  จุด
ดัชนี SET อยู่ที่ 1,549.86 จุด +5.02 จุด +0.32% ปริมาณซื้อขาย 16,648 ลบ.
แนวรับ :       1,550 , 1,535        แนวต้าน :       1,560-1,563
 
สรุปทิศทางและแนวโน้มตลาด
กลุ่มพลังงานหนุนการฟื้นตัวของ SET…”ซื้อ” TOP และ PTTGC: การปรับสูงขึ้นของราคาน้ำมัน เป็นปัจจัยบวกต่อหุ้นกลุ่มพลังงาน และหนุนการฟื้นตัวของ SET ตั้งแต่เปิดตลาด  โดยประเด็นความกังวลต่อการเลื่อนการเลือกตั้งดูเหมือนว่าจะไม่มีน้ำหนักต่อ SET อย่างที่เรากังวลในรายงาน The Early Bird ช่วงเช้า ทำให้โอกาสในการ “ซื้อ” หุ้นดีราคาถูกลดลง แนะนำ “ซื้อ” หุ้นกลุ่มโรงกลั่น อย่าง TOP และ PTTGC ต่อเนื่องจากรายงานภาคเช้า จาก 1) คาดการณ์ผลการดำเนินงาน 1Q15 พลิกกลับมามีกำไรอีกครั้ง จากค่าการกลั่นสูง US$8-10/บาร์เรล 2) กำไร 2Q15 มีโอกาศเติบโตต่อ q-q จากค่าการกลั่นที่ยังสูง และอาจมีการบันทึกกำไรสต็อกน้ำมัน และ 3) แม้ราคาหุ้นปรับสูงขึ้นแล้วแต่ PE ยังต่ำ 9-13x และให้อัตราผลตอบแทนจากเงินปันผล 4-5%
“ซื้อ” THCOM กำไร 1Q15 เติบโตดี ทั้งปีกำไรโต +49%: แนะนำ “ซื้อ” THCOM ด้วยเป้าหมายพื้นฐาน 55.0 บาท และระยะสั้นที่ 38.0 บาท คาดการณ์กำไร 1Q15 เติบโตแข็งแกร่ง จากการขายสัญญาณผ่านดาวเทียมเพิ่มขึ้น โดยเฉพาะดาวเทียมไทยคม 6-7 รวมไปถึง คาดว่าจะถูกนำเข้ามารวมในหุ้น SET50 กลางปีนี้ คาดการณ์กำไรทั้งปี +49% y-y เป็น 2.38 พันล้านบาท และเติบโตต่อเนื่อง 32% ในปี 2016
 
หุ้นที่น่าสนใจทางเทคนิค
THCOM “ซื้อ” ราคาดีดตัวขึ้นหลังพักตัวไม่หลุดเส้นค่าเฉลี่ย 14 วันในแนวโน้มขาขึ้น พร้อมปริมาณการซื้อขายสูงสนับสนุน เครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่เส้นค่าเฉลี่ย 3 เดือนบริเวณ 36.25 บาท ผ่านได้เป็นจังหวะซื้อตาม มีเป้าหมายในการขายทำกำไรระยะกลางที่ 38.00 บาท
ESSO “ซื้อ” ราคาหุ้นแกว่งตัวขึ้นต่อเนื่องหลังพักตัวสร้างฐานระยะสั้นด้วยรูปแบบ Bullish Flag เส้นค่าเฉลี่ย 7-14-21 ยังคงเรียงตัวตัดกันยืนยันแนวโน้มขึ้น มีแนวต้านแรกบริเวณ 7.05 บาท เป้าหมายถัดไปที่ 7.40 บาท
SCC “ซื้อ” ราคาหุ้นแกว่งตัวขึ้นทำรูปแบบ W-Shape แกว่งตัวระหว่าง 506–542 บาท กำลังทดสอบจุดสูงเดิมบริเวณ 542 บาทอีกครั้ง หากผ่านได้เป็นจังหวะซื้อเก็งกำไรตาม โดยมีเป้าหมายถัดไปที่ 564 บาท
TGCI “ซื้อ” ราคาหุ้นแกว่งตัวขึ้นหลังพักตัว พร้อมปริมาณการซื้อขายหนาแน่น เครื่องมือ DI+ ตัด DI- ขึ้น และ MACD พุ่งขึ้นตัดเส้น 0 มีโอกาสแกว่งตัวขึ้นต่อเนื่อง แนวต้านแรก 4.30 บาท และถัดไปที่ 4.50 บาท
 
Futures แนวรับ         แนวต้าน
SET50      1015           1035
              1000           1050
Gold       18300          18500
             18100          18800
Oil          2080           2120
              2040           2160